open-index/open-wikipedia-markdown huggingface dataset:
Daniil Aldosjkin

**Daniil Aldosjkin** (russisk: Даниил Алексеевич Алдошкин; født 19. juni 2001 i Kolomna) er en russisk skøyteløper.

Han ble juniorverdensmester på  meter og i lagtempo sammen med Stepan Tsjistiakov og Pavel Taran i 2020 i Tomaszów Mazowiecki, Polen.

Aldosjkin deltok i EM på skøyter 2021 i Heerenveen, Nederland i allround-konkurransen hvor han ble nummer 9.

Han ble russisk mester i lagtempo for 2021 i Kolomna sammen med Aleksandr Podolskij og Ruslan Zakharov. 2021-mesterskapet ble arrangert i månedskiftet oktober - november 2020.

## Sammenlagt i [[Verdenscupen på skøyter|Verdenscupen]]
Oppdatert etter sesongen 2020/21.

## Referanser




## Eksterne lenker
* 
* 
*  Daniil Aldosjkin  på www.isu.html.infostradasports.com
*  Daniil Aldosjkin på SpeedskatingResults.com
*  Daniil Aldosjkin på Jakub Majerski's Speedskating database (Adelskalender distanser og sammenlagt)
;Bilder
*  Bilder av Daniil Aldosjkin på SpeedSkatingPhotos.info/DesgPhoto.com
Samarbeidsutvalget for forliksråd og namsmenn

**Samarbeidsutvalget for forliksråd og namsmenn** (SFN) er en norsk organisasjon som skal bidra til at arbeidet i forliksrådene og hos namsmennene er kvalitetsmessig best mulig. Organisasjonen skal arbeide for et godt samarbeid medlemmene i mellom, drive opplæring og gi faglig informasjon til forliksrådene og deres sekretariat og til namsmennene. Medlemmer i SFN er dommere i forliksrådene, forliksrådsekretærer og representanter for namsmenn.

Historien startet i 1978 da Samarbeidsutvalget for forliksråd og hovedstevnevitner (SFH) ble stiftet. SFH ble videreført til SFN i 2005.

## Referanser


## Eksterne lenker
*
Gelai

**Gelai** er en vulkan med høyde  moh. i Tanzania i kraterhøylandet-regionen. Det er i den sørøstlige kanten av Lake Natron i den østafrikanske rift. Det var vulkansk aktivitet på Gelai for mindre enn en million år siden. Et antall jordskjelv forekom i området sommeren 2007.
Guðbjörn Tryggvason

**Guðbjörn Tryggvason** (født 26. januar 1958) er en islandsk footballspiller som spilte midtbane, blant annet i Start.

## Referanser


## Eksterne lenker
*
Cross-, Sanaga- og Bioko-kystskogene

**Cross-, Sanaga- og Bioko-kystskogene** (engelsk *Cross-Sanaga-Bioko coastal forests*) er en økoregion bestående av kystskog, geografisk plassert i Sentral-Afrika. Den er avgrenset i nord av elven Cross, i Nigeria, i sør elven Sanaga i Kamerun, og omfatter også lavlandsskog på øya Bioko, som er en del av Ekvatorial-Guinea. Området omfatter tilsammen omtrent 52 100&nbsp;km2, og fastlandsdelen strekker seg fra havnivå og oppmot 300&nbsp;km inn i landskapet. Kystlinjen er avbrutt av Kamerunfjellet, og både dette fjellet og høyereliggende områder på Bioko er isteden en del av økoregionen Kamerunfjellets og Biokos fjellskoger.

WWF har gitt området status *Globally Outstanding* i vurdering av hvor unikt området er med tanke på biodiversitet, og konserveringsstatus *Critical*. Cross-, Sanaga- og Bioko-kystskogene, São Tomé og Príncipes fuktige lavlandsskoger og de atlanterhavsekvatoriale kystskogene utgjør tilsammen den større økoregionen *De kongolesiske kystskogene*, som er en av WWFs utvalgte økoregioner i prosjektet *[[Global 200]]*.

Økoregionen er preget av stor artsrikdom, og man kan finne en rekke endemiske arter her. Større deler av regionen er bevart, spesielt i grenseområdet mellom Kamerun og Nigeria. Området er truet av arealendringer i form av hogst og etablering av plantasjer. Videre er de større pattedyrene truet av jakt. Noen gorillaarter jaktes på som en del av religiøse tradisjoner.

## Klimaforhold
Området ligger i en tropisk klimasjone, og er et av det tropiske Afrikas våteste regioner. Enkelte regioner kan få opptil 10 000&nbsp;mm nedbør i året. Utover disse regionene varierer nedbøren typisk fra 3000&nbsp;mm i året ved kysten, til rundt 2000&nbsp;mm i året lenger inn i landet. Luftfuktigheten er sjeldent mindre enn 90 %, og temperaturen varierer mellom 33&nbsp;°C og 15&nbsp;°C. En rekke elver flyter igjennom økoregionen – i tillegg til Cross og Sanaga – hvor de største er Meme, Wouri, Kwa, Ndian og Nyong.

## Planteliv
Økoregionen er hjem for spesielt mange arter. I denne og i de atlanterhavsekvatoriale kystskogene, som ligger like sør for regionen, finnes omtrent halvparten av de 7000–8000 plantene som er endemiske til det tropiske Vest-Afrika. Minst 200 planter er endemiske kun til disse regionene. Det vokser en rekke trær og busker fra Sterculioideae, ibenholtfamilien, morbærfamilien og perikumfamilien i området.

## Dyreliv

Tilsvarende artsrikdommen for planter finnes det også en rekke dyr i området; av skogsområder er dette det rikeste på antall fugle- og pattedyrarter i hele Afrika. I tillegg har en rekke amfibier og reptiler tilholdssted i området. Av disse er flere endemiske eller nesten-endemiske (som også finnes i naboregioner); en del av disse regnes som truet.

## Nasjonalparker
Rundt 10 % av området ligger i nasjonalparker: Korup nasjonalpark, i Kamerun (mot den nigerianske grensen), Cross River nasjonalpark og (delvis) Gashaka Gumti nasjonalpark i Nigeria.

## Referanser


## Eksterne lenker
*Økoregionen omtalt på WWFs nettsider
Axel Lindahl (fotballspiller)

**Karl Axel Lindahl** (født 1995) er en svensk fotballspiller som spiller for .

## Karriere
### Sverige
Lindahls moderklubb er Lidköpings IF (senere Lidköpings FK). Han spilte 14 kamper og scoret ett mål i svensk Divisjon 4 (nivå 6) i 2011. Sesongen 2012 spilte Lindahl 10 kamper og scoret fem mål for Lidköpings FK Akademi i Division 4. Mellom 2013 og 2015 spilte han for Lidköpings FK i svensk Division 3 (nivå 5) og Division 2 (nivå 4).

I mars 2016 dro Lindahl til Oskarshamns AIK, der han skrev under en toårskontrakt. I november 2017 dro Lindahl til Jönköpings Södra, der han skrev under på en treårskontrakt. Lindahl gjorde sin Superettan-debut den 23. mai 2018 i en 2–2-match mot Degerfors IF, der han ble byttet inn for Árni Vilhjálmsson i det 69. minutt.

I desember 2018 ble Lindahl signert av Degerfors IF, der han skrev under en treårskontrakt. Lindahl spilte samtlige 30 seriekamper og scoret ett mål i svenske Superettan (nivå 2) 2020, en sesong der Degerfors IF rykket opp til Allsvenskan.

### Bodø/Glimt
Lindahl ble klar for  1. februar 2021.

## Referanser


## Eksterne lenker
*
Jan Vrba

**Jan Vrba** er navnet til flere personer:

*Jan Vrba (politiker) - tsjekkisk politiker og industriminister
*Jan Vrba (bobkjører) - tsjekkisk idrettsmann og bobkjører
Jan Vrba (politiker)

**Jan Vrba** (født 3. juni 1937 i Praha i Tsjekkoslovakia, død 4. november 2020 i Tsjekkia) var en tsjekkisk og tsjekkoslovakisk økonom og politiker (parti: *Občanské fórum*) som innehadde embedet som Tsjekkoslovakias industriminister fra 29. juni 1990 til 2. juli 1992.

Han døde i november 2021 av covid-19, i en alder av 83 år.
## Referanser
Nyli gård

**Nyli gård** var en gård i Arendal som fra 1928 fungerte som barnehjem for gutter. Institusjonen ble avviklet i 2021.

## Fra gårdsdrift til guttehjem
Nyli gård lå opprinnelig under Øvre Barbu gård og ble bygget som landsted/lystgård på 1700-tallet. I 1928 ble "Arendal guttehjem" åpnet og en ny soveromsfløy ble oppført og det opprinnelige våningshuset var påbygget til to etasjer. Hjemmet var Arendals første barnehjem for gutter.

Det var gårdsdrift på Nyli gård fram til 1972. Gårdsarbeid var ment å være både et pedagogisk og disiplinerende tiltak. Guttehjemmet ble drevet av Arendal indremisjon fram til 1986 da Aust-Agder fylkeskommune overtok driften.

## Statlig drift og fredning
I 2004 ble institusjonen overtatt av Staten. Fire år senere ble driften lagt om. Nyli Gård gikk fra å være et barnehjem til å bli en ungdomsavdeling. I 2013 ble hovedbygningen fredet av Riksantikvaren, for å bevare anlegget som et eksempel på en barnehjemsbygning fra første halvdel av 1900-tallet.

I 2021 vedtok Bufetat å flytte virksomheten fra Nyli gård til Larvik. Flyttevedtaket i 2021 ble truffet på grunnlag av at Riksantikvaren hadde gitt pålegg om å renovere den gamle bygningsmassen.

## Nyli gårds arkiv
Arkivmaterialet etter Nyli gård befinner seg ved KUBEN i Arendal. Arkivet omfatter blant annet forhandlingsprotokoller, beleggsoversikter, regnskap og årsberetninger.

## Referanser


## Eksterne lenker
*
Symposion (album)

***Symposion*** er debutalbumet til den norske musikeren Jo Wang. Albumet inneholder en blanding av progressiv rock og elektronisk musikk. Albumet ble spilt inn i årene 1988 og 1989 i hans eget Frydenlund Studio i Oslo. Jo Wang spilte alle musikkinstrumentene selv, bestående av keyboardinstrumenter som mellotron og orgel. Vålerenga kirkes orgel ble brukt til «Bruddstykke».

## Sporliste
# «Nattdrøm» (4:06)
# «7/8 – Juni – Synd» (4:12)
# «Humin II» (4:16)
# «Hit» (3:34)
# «------» (1:09)
# «Et lam ble igjen pa Broadway» (3:05)
# «Nan» (2:51)
# «Bruddstykke» (3:33)
# «Siste reis» (4:25)
Karokul

**Karoline Krøvel Midtbø** (født 2004), kjent som **Karokul**, er en norsk internettpersonlighet og tidligere youtuber.

## Biografi
Som tolvåring begynte Krøvel Midtbø å legge ut innhold på videodelingstjenesten TikTok. Da hun var 13 år startet hun en YouTube-kanal som per september 2021 har  abonnenter og 9 millioner avspillinger. Som sekstenåring hadde hun publisert over hundre videoer på kanalen og tusenvis av innlegg på TikTok. Per september 2021 har hun  følgere på TikTok.

I 2020 ga hun ut boken *Fra Karoline til Karokul* på Kagge forlag. Boken lå på Bokhandlerforeningens liste over Norges ti mest solgte barnebøker, kategori generell litteratur, i november 2020.

I 2019 ble Karokul nominert til «årets forbilde» og «årets nykommer» i NRKs Gullsnutten.

## Bibliografi

* 2020 *Fra Karoline til Karokul* Kagge forlag ISBN 9788248927334

## Referanser


## Eksterne lenker
* 
*
Ladislav Štaidl

**Ladislav Štaidl** (født 10. mars 1945 i Stříbrná Skalice i Riksprotektoratet Böhmen-Mähren, død 31. januar 2021 i Praha i Tsjekkia) var en tsjekkisk musiker, gitarist, pianist, dirigent, bandleder, komponist, lyriker, musikkarrangør, sanger og forretningsmann. Hans eldre bror, Jiří Štaidl, var også musiker og lyriker.

Den 28. oktober 2015 tildelte president Miloš Zeman ham *[[Medaile za zásluhy]]* (den tsjekkiske fortjenstmedalje).

Den 31. januar 2021 døde han 75 år gammel etter komplikasjoner tilknyttet covid-19 på universitetssykehuset i Praha.

## Referanser


## Eksterne lenker
* 
* 
*
Værnes gård

**Værnes gård** var en jordbrukseiendom, kongsgård, fogdegård og offisersgård i Stjørdal i Trøndelag. Den lå på den flate elvesletta Værnes på nordsiden av Stjørdalselva. Gården ble i 1887 kjøpt av staten og tatt i bruk som militærleir. Mye av gårdens tidligere arealer er i dag brukt til sentrumsutbygging i tettstedet Stjørdalshalsen, til grunn for Trondheim lufthavn, Værnes og militærleiren Værnes garnison.

I vikingtiden var Værnes havn, allmenning og bygdesentrum.
Gården var kongens eiendom fram til 1354; da ble den makeskiftet med erkebiskopen. Fra 1592 til 1669 var gården fogdegård. Den ble regimentsjefgård i 1669, men ble allerede i 1675-76 solgt videre til generalløytnant Georg Christian von Schultz, noe som ga grunnlaget for gårdens tilnavn «generalgården».
Blant senere eiere som kan knyttes til gården er rådmann Jan Wessel, haugianeren Arent Solem, og proprietæren Jacob Schavland Gram. 

Fogden Svend Andersen skjenket i 1623 en prekestol til Værnes kirke, og general von Schultz var initiativtakeren til den ruvende Værnesstolen som ble oppført inne i kirka i 1685.

## Referanser
Aprilia (Lazio)

**Aprilia** er en by og kommune i provinsen Latina i regionen Lazio i Italia. Kommunen har ca.  innbyggere og ligger 31 kilometer sør for Roma.

## Referanser


## Eksterne lenker
*
Aprilia

**Aprilia** kan vise til:

* Aprilia (Lazio), en by i den italienske regionen Lazio
* Aprilia (motorsykkel), en italiensk motrosykkelfabrikant
John Ronald Gibbons

**John Ronald Gibbons** (født 8. april 1925 i Charlton ved London i England i Storbritannia, død 31. januar 2021) var en engelsk fotballspiller som spilte som angrepsspiller.

## Karriere
John Ronald Gibbons tjenestegjorde i den britiske hær under og etter andre verdenskrig og var sjåfør for troppene i den britiske sone i Tyskland.

Gibbons spilte for Dartford, Queens Park Rangers, Ipswich Town, Tottenham Hotspur og Gravesend & Northfleet.

Han døde 31. januar 2021, i en alder av 94 år, av covid-19. Han var da Ipswich Towns eldste fortsatt levende spiller.

## Referanser
Altamura

**Altamura** er en by og kommune i Storbyområdet Bari i regionen Puglia i Italia. Kommunen har ca.  innbyggere og ligger 45 kilometer sørvest for Bari.

## Referanser


## Eksterne lenker
*
Barnas bokpris

**Barnas bokpris** er en litteraturpris innstiftet i 2015 med formål om å fremme leselyst. Pris tildeles fra Bergen Offentlige Bibliotek med jury bestående av elever på 6. og 7. trinn fra skoler i Bergen kommune.

## Mottagere

* 2024: Elin Viktoria Unstad for *ULV ULV*
* 2023: Nora Dåsnes for *La skogen leve!* 
* 2022: Christoffer Lamøy for *Hjemsøkt*
* 2021: Bjørn Sortland og Ketil Selnes for *Johnny 777 Mission 1: Rio de Janeiro*
* 2020: Aleksander Kirkwood Brown og Andreas Iversen for *Edward Rubikons mysterier: Hekseskogen.*
* 2019: Malin Falch for *Nordlys: Reisen til Jotundalen.*
* 2018: Ingunn Aamodt for *Dukkens rette eier.*
* 2017: Bjørn Ingvaldsen for *Far din.*
* 2016: Bobbie Peers for *Luridiumstyven.*
* 2015: A. Audhild Solberg for *Kampen mot superbitchene.*

## Nominerte
### 2024

* Ingvild Bjerkeland for *Udyr*
* Ingunn Thon for *Full bajas*
* Elin Viktoria Unstad for *Ulv ulv* 
* Eldrid Johansen og Steffen R.M. Sørum for *Proffdrømmen*

### 2023

* Julia Kahrs for *Familien Brattbakk* 
* Nora Dåsnes for *La skogen leve!*
* Endre Lund Eriksen for *Minus mamma*
* Bjørn Ingvaldsen for *Mamma*  

### 2022

* Kristine Rui Slettebakken for *Sommer med Jo*
* Bjørn Ousland for *Det mørke hjertet*
* Arne Svingen og Andreas Iversen for *Snitch*
* Christoffer Lamøy for *Hjemsøkt*

### 2020

* Ingeborg Arvola for *Buffy By er talentfull.*
* Alfred Fidjestøl for *Som ein bror.*
* Aleksander Kirkwood Brown og Andreas K. Iversen for *Edward Rubikons mysterier: Hekseskogen.*
* Kristoffer Kjølberg for *Etter leggetid.*
* Mina Lystad for *Fake.*

### 2019

* Line Baugstø for *Vi skulle vært løver.*
* Endre Lund Eriksen for *Verdens beste pappa.*
* Malin Falch for *Nordlys: Reisen til Jotundalen.*
* Kaja Dahle Nyhus for *Verden sa ja.*
* Arne Svingen for *En himmen full av skyer* 

### 2018

* Arnfinn Kolerud for *Snillionen.*
* Maria Parr for *Keeperen og havet.*
* Gudrun Skretting for *Anton og andre flokkdyr.*
* Ingrid Ovedie Volden for *Hjertet er en knyttneve.*
* Ingunn Aamodt for *Dukkens rette eier*

### 2017

* Iben Akerlie for *Lars er lol.*
* Aleksander Kirkwood Brown for *Edward Rubikons mysterier: Kong Grimms Hevn*
* Bjørn Arild Ersland for *Hvor gammel blir en tiger.*
* Bjørn Ingvaldsen for *Far din.*
* Ruth Lillegraven for *Eg er, eg er, eg er.*
* Lars Joachim Grimstad for *Egoland*

### 2016

* Bobbie Peers for *Luridiumstyven.*
* Maja Lunde for *Verdens kuleste gjeng: Sceneskrekk*
* Bjørn Sortland for *Kepler 62: Nedtelling.*
* Harald Nortun for *Eksperimentet.*
* Øyvind Torseter for *Mulegutten*

### 2015

* Taran Bjørnstad for *Krokodilletyven.*
* Anne Aasebø Johnsen for *Guttene mot jentene.*
* Aleksander Løken for *Trollskallen.*
* A. Audhild Solberg for *Kampen mot superbitchene.*
* Arne Svingen for *Revolvergutten.*

## Referanser
Hardee’s

**Hardee’s Restaurants** er en amerikansk kjede av hurtigmatrestauranter drevet av CKE Restaurants. Restaurantene ligger i hovedsak i Midtvesten og Sørstatene.

Grunnleggeren av Hardee’s, Wilber Hardee, åpnet sin første restaurant i Rocky Mount i Nord-Carolina 3. september 1960.

## Bilder

Hardee's, Macclenny.JPG
Hardee's - 16682654131.jpg
Hardees Big Twin hamburger.jpg


## Referanser


## Eksterne lenker
*
Krigførende part

En **krigførende part** er et individ, en gruppe, et land eller en annen enhet som fungerer på en fiendtlig måte, for eksempel ved å engasjere seg i kamp.

I  krigstid, er et krigførende land i kontrast til nøytrale land og ikke-krigførende parter. Anvendelsen av krigens lover  overfor nøytrale land og krigførende parters ansvar er ikke påvirket av noen forskjell mellom *nøytrale land*, *nøytrale krefter* eller *ikke-krigførende parte*r.''

## Status som krigførende part
"Krigførende part" er et begrep som brukes i internasjonal folkerett for å vise status for to eller flere enheter, vanligvis suverene stater, som er engasjert i en krig. I en krig kan en av partene eller begge, påberope seg retten til selvforsvar i henhold til Artikkel 51 i FN-Charteret
#### Eksempler
*Storbritannia gjorde i 1982 før starten av Falklandskrigen)
*USA gjorde det regi av FNs sikkerhetsråds resolusjon 678, som ga hjemmel for Gulfkrigen.

Status som krigførende part kan også eksistere mellom en eller flere suverene stater på den ene siden og opprørsstyrker på den andre, hvis slike opprørsstyrker er anerkjent som krigførende parter. Hvis det er et opprør mot en gitt myndighet (for eksempel, en autoritet anerkjent som sådan av de Forente Nasjoner), og de som tar del i opprøret  ikke er anerkjent som krigførende part, er konflikten en insurreksjon eller et opprør. Når status som krigførende part er etablert mellom to eller flere stater, er deres relasjoner bestemt og styrt av krigens regler.

## Referanser
Ove Solum

**Ove Solum** (f. 1955) en norsk professor ved Institutt for medier og kommunikasjon, Universitetet i Oslo. 

Hans forskningsinteresse har i særlig grad vært forbundet med film- og mediehistorie. Hans doktorgradsavhandling fra 2004 dreide seg om den historiske utviklingen av den kommunale norske film- og kinoinstitusjonen. Han har skrevet en rekke artikler og bøker om norsk filmhistorie, både i form av analyser av konkrete verk, og betraktninger om institusjonelle og kulturpolitiske forhold.

Fra 1993 til 1996 var han leder for Norsk medieforskerlag. I flere år ledet han dessuten forskerutvalget ved Norsk filminstitutt, før filmarkivet og museumsavdelingen ble flyttet til Nasjonalbiblioteket i 2008. Han har vært nestleder ved Institutt for medier og kommunikasjon, og vært medlem av ledergruppen på forskningsområdet *Medieestetikk* ved Institutt for medier og kommunikasjon, Universitetet i Oslo.

## Referanser
Omgivelse (termodynamikk)

I vitenskap og ingeniørvitenskap er et system den delen av universet som studeres, mens **omgivelsene** er resten av universet som ligger utenfor systemets grenser. Det er også kjent som **nabolaget**, og i termodynamikk, som **reservoaret**. Avhengig av type system, kan det samhandle med miljøet ved å utveksle masse, energi (inkludert varme og arbeid), lineær bevegelsesmengde, drivmoment, elektrisk ladning eller andre konserverte egenskaper. I noen fagområder, som informasjonsteori, kan informasjon også utveksles. Omgivelsene ignoreres i analysen av systemet, bortsett fra når det gjelder disse interaksjonene.

## Referanser
Partikkelnummer

**Partikkelnummeret **(eller **antall partikler**) til et termodynamisk system, konvensjonelt angitt med bokstaven *N*, er antall bestanddeler i dette systemet. Partikkelnummeret er en grunnleggende parameter i termodynamikken som er konjugert med det kjemiske potensialet. I motsetning til de fleste fysiske størrelser er partikkelnummer en dimensjonsløs størrelse. Det er en omfattende parameter, ettersom den er direkte proporsjonal med størrelsen på det aktuelle systemet, og dermed kun meningsfull for lukkede systemer.

En **materiell partikkel** er en som ikke kan brytes i mindre biter på energiskalaen k \cdot T involvert i prosessen (hvor *k* er Boltzmann-konstanten og *T* er temperaturen). For eksempel, for et termodynamisk system som består av et stempel som inneholder vanndamp, er partikkelnummeret antall vannmolekyler i systemet. Betydningen av materiell partikkel, og derved av partikkelnummeret, er således temperaturavhengig.

## Bestemme partikkelnummeret
Konseptet med partikkelnummer har en hovedrolle i teoretiske betraktninger. I situasjoner der det faktiske partikkelnummeret til et gitt termodynamisk system må bestemmes, hovedsakelig i kjemi, er det ikke praktisk mulig å måle det direkte ved å telle partiklene. Hvis materialet er homogent og har en kjent mengde stoff *n* uttrykt i mol, kan partikkelnummeret *N* bli funnet av forholdet:

N=n\cdot N_A

Hvor *N<sub>A</sub>* er Avogadros konstant.

## I kvantemekanikk
I kvantemekaniske prosesser er det mulig at det totale antall partikler ikke bevares. Konseptet blir derfor generalisert til partikkelnummeroperatøren, det vil si det observerbare som teller antall bestanddeler. I kvantefeltteori er partikkelnummeroperatøren konjugert til fasen av den klassiske bølgen.

## Referanser
Sparebanken DIN Telemark

**Sparebanken DIN Telemark** er en sparebank som ble til 4. oktober 2013 som et resultat av fusjonen mellom *Bø Sparebank* (stiftet 1852) og *Seljord Sparebank* (stiftet 1937). Banken har hovedkontor i Bø i Midt-Telemark, og har i tillegg filialer i Seljord, Skien, Åmot og Notodden.

Sparebanken DIN har også eierandeler i Frende Forsikring.

Banken var tidligere med i Eika Alliansen, men gikk ut i 2022 og dannet Lokalbank-alliansen.

## Referanser


## Eksterne lenker
*
Teateråret 1946

**Teateråret 1946** er en oversikt over hendelser, verk, fødte og avdøde personer med tilknytning til teater i 1946.

## Priser og utmerkelser
* 1946/1947 – Teaterkritikerprisen tildeles Knut Hergel og Hans Jacob Nilsen
* Pulitzerprisen for drama: Russel Crouse, Howard Lindsay, *State of the Union*

## Nye drama

## Årets oppsettinger

*15. januar – *Blodbryllaupet* var en teateroppsetting basert på dramaet *Bodas de sangre* av Federico García Lorca som hadde norgespremiere på Det Norske Teatret med Knut Hergel som regissør.
*24. september – *Blåpapiret* var en teateroppsetting basert på en enakter av Helge Krog med samme tittel. Den ble satt opp på Trøndelag Teater med Georg Løkkeberg som instruktør.

## Fødsler

## Referanser
Partikkelnummeroperatøren

I kvantemekanikk, for systemer der det totale antall partikler ikke kan bevares, er **nummeroperatøren** den observerbare som teller antall partikler.

Nummeroperatøren handler på Fock space. La

: |\Psi\rangle_\nu=|\phi_1,\phi_2,\cdots,\phi_n\rangle_\nu

være en Fock-tilstand, sammensatt av tilstander med en partikkel |\phi_i\rangle tegnet fra et grunnlag av det underliggende Hilbert-rommet i Fock-rommet. Gitt de tilsvarende etablerings- og utslettelsesoperatørene a^{\dagger}(\phi_i) og a(\phi_i)\, vi definerer nummeroperatøren etter

: \hat{N_i} \ \stackrel{\mathrm{def}}{=}\ a^{\dagger}(\phi_i)a(\phi_i)

og vi har 

: \hat{N_i}|\Psi\rangle_\nu=N_i|\Psi\rangle_\nu

hvor N_i er antallet partikler i tilstand  |\phi_i\rangle. Ovennevnte likhet kan bevises ved å merke seg det

: \begin{matrix}
a(\phi_i) |\phi_1,\phi_2,\cdots,\phi_{i-1},\phi_i,\phi_{i+1},\cdots,\phi_n\rangle_\nu
&=& \sqrt{N_i}  |\phi_1,\phi_2,\cdots,\phi_{i-1},\phi_{i+1},\cdots,\phi_n\rangle_\nu \\
a^{\dagger}(\phi_i) |\phi_1,\phi_2,\cdots,\phi_{i-1},\phi_{i+1},\cdots,\phi_n\rangle_\nu  &=& \sqrt{N_i}  |\phi_1,\phi_2,\cdots,\phi_{i-1},\phi_{i},\phi_{i+1},\cdots,\phi_n\rangle_\nu 
\end{matrix}

dermed

: \begin{matrix}
\hat{N_i}|\Psi\rangle_\nu = a^{\dagger}(\phi_i)a(\phi_i) |\phi_1,\phi_2,\cdots,\phi_{i-1},\phi_i,\phi_{i+1},\cdots,\phi_n\rangle_\nu
&=& \sqrt{N_i} a^{\dagger}(\phi_i) |\phi_1,\phi_2,\cdots,\phi_{i-1},\phi_{i+1},\cdots,\phi_n\rangle_\nu \\ &=& \sqrt{N_i} \sqrt{N_i} |\phi_1,\phi_2,\cdots,\phi_{i-1},\phi_{i},\phi_{i+1},\cdots,\phi_n\rangle_\nu \\&=& N_i|\Psi\rangle_\nu\\
\end{matrix}

## Referanser
Termokontakt

I varmetransport og termodynamikk sies et termodynamisk system å være i **termokontakt** med et annet system hvis det kan utveksle energi gjennom varmeprosessen. Perfekt termisk isolasjon er en idealisering, da ekte systemer alltid er i termisk kontakt med omgivelsene til en viss grad.

Når to faste legemer er i kontakt, eksisterer det en motstand mot varmeoverføring mellom kroppene. Studien av varmeledning mellom slike legemer kalles termisk kontaktledningsevne (eller motstand mot termisk kontakt).

## Referanser
Douglas Bravo

**Douglas Ignacio Bravo Mora** (født 11. mars 1932 i landsbyen Cabure i delstaten Falcón i Venezuela, død 31. januar 2021 i Coro) var en venezuelansk politiker og geriljaleder.

## Biografi
Han var tilknyttet Partido Comunista de Venezuela (PCV, Venezuelas kommunistparti). Han var i opposisjon mot Marcos Pérez Jiménez og spilte en rolle i planleggingen av det kuppet i Venezuela i 1958 som styrtet diktatoren fra makten.

Bravo døde av covid-19 i Coro i Venezuela den 31. januar 2021, i en alder av 88 år.

## Politiske verker
**Documento de la Montaña*
**Carta al Comité Central*
**Insurrección Combinada*
**Amplio Teatro de Operaciones*
**Nueva Etapa Operativa*
**La Cuestión Continental*
**El Viraje Táctico*
**Una Nueva Experiencia*
**Problemas Militares*
**La otra crisis, la otra vía*
**Tercer Camino*
## Referanser
The Delineator

***The Delineator*** var et amerikansk magasin for mote, kultur og kunst. Det ble etablert i 1873 og utgitt helt til 1937, da det ble opptatt i Pictorial Review.
Fil:The Delineator July 1918 cover William Balfour Ker.jpg|Forside fra 1918 utført av William Balfour Ker.
Fil:Magazine cover The Delineator June 1922 man and woman in garden.jpg|Forside 1922.


## Referanser
Bolivia Suárez

**Bolivia Suárez** (født 3. juni 1957 i Venezuela, død 17. desember 2020) var en venezuelansk politiker.

Hun tilhørte partiet Un Nuevo Tiempo (UNT), og satt i Asamblea Nacional de Venezuela - nasjonalforsamlingen - for delstaten Lara fra 2016 sin død i 2020.

Hun døde i 63 års alder den 17. desember 2020, av COVID-19.

## Referanser
Omar Pirrera

**Carmelo Pirrera**, forfatternavn **Omar Pirrera**, (født 10. desember 1932 i Caltanissetta på Sicilia i Italia, død 23. januar 2021 i Vallo della Lucania) var en italiensk dikter, forfatter og essayist.

## Biografi
Carmelo Pirrera utdannet seg til landmåler. Han utførte dette yrket hovedsakelig i Vallo della Lucania (provinsen Salerno). Der giftet han seg i 1960 med Maria Olimpia Castellano, som fødte ham to barn.

Han bestemte seg for å bli kalt Omar for å skille seg fra sin fetter med samme fornavn (Carmelo); han var også forfatter. Han ga ut fem diktsamlinger, to romaner og en rekke historiske og litterære essay. Hans komposisjoner har dukket opp i flere nasjonale og internasjonale antologier.

For forskjellige utgaver har andre skriftstykker blitt gjengitt i avisen ''The Times'' i Philadelphia i USA, på en side viet til italiensk litteratur redigert av Domenico A. Di Marco, professor i italiensk språk og litteratur ved La Salle University i Philadelphia. Pirrera skrev også artikler for *[[Avvenire]]* og for mange litterære magasiner.

Han pådro seg covid-19 på aldershjemmet han bodde i, og døde av viruset 23. januar 2021 i en alder av 88 år.

## Verker

### Dikt
* *[[Deserto e poesia]]*
* *Cosmo e poesia*
* *Mistero e poesia*
*  *Morire con il Sole*
* *Credi per non morire prima di morire*

### Romaner
* *Colloqui con Parmenide*
* *La leggenda di Calafato parte I, II e III*

### Essays og andre skriftstykker
* *Futurismo e dintorni*
* *Sul *Dialogus de oratoribus* di Tacito*
* *Storia della ricerca scientifica*
* *Antologia dei Poeti preferiti*
* *La consapevolezza dell'Essere*
* *Pietro Giordani uno dei tanti incompresi*
* *Gelone: un grande siciliano*
* *Cartesio e la nascita della geometria analitica*
* *In Federico II l'Ulisse dantesco*
* *Come dal finito nasce l'infinito*
* *Giuliano l'Apostata: un ingenuo sognatore*
* *Origini del conflitto tra Papato e Impero*
* *Krishna e le origini del Cristianesimo*
* *Come nasce il “volgare”*
* *Paganesimo e Cristianesimo*
* *Socrate: l'interfaccia di Platone*
* *Socrate decise di morire*
* *Leopardi e la gloria*
* *Antonio Ranieri: un altro dimenticato*
* *Empedocle d'Agrigento: un incompreso*
* *Giulio Cesare deve morire*
* *Re Manfredi contro l'arroganza papale*
* *La morte del pudore*
* *Sul ritratto di Dorian Gray*
* *La bellezza*
* *La donna*
* *I combattenti*
* *Esterofili*
* *La medicina in Magna Graecia ed a Velia*
* *Il pitagorismo*
* *I geroglici*
* *Leopardi e i libri*
* *Catastrofi finali*
* *Il Tiranno*

## Referanser
Barndom (film)

***Barndom*** er en norsk dokumentarfilm fra 2017. I filmen følger regissør Margreth Olin barn i alderen 1 til 7 år i Aurora barnehage på Nesodden gjennom ett år.

For filmen ble  nominert til Kanonprisen 2017 i klassen beste klipp.

## Referanser


## Eksterne lenker
*
Bataillon de marins-pompiers de Marseille

**Bataillon de marins-pompiers de Marseille** (BMPM) er brannvesenet i den franske byen Marseille, organisert som en bataljon i Marine nationale. Det har militær status i likhet med brannvesenet i hovedstaden, Brigade de sapeurs-pompiers de Paris.

BMPM har et mannskap på  og 700 kjøretøyer. Sjefen er en flaggoffiser som rapporterer til forsvarsministeren, innenriksministeren og Marseilles borgermester.

## Bilder

Pompier13.JPG
CCF sur base Unimog des marins pompiers de Marseille..JPG
Helitreuillage calanques.webm
Marin Pompier-IMG 5742.JPG


## Referanser


## Eksterne lenker
*
Barndom (andre betydninger)

*Barndom* kan referere til:
* Barn
* Barndom (roman), roman av Leo Tolstoj fra 1852
* Barndom (film), norsk dokumentarfilm fra 2017
Donkey Kong Country Returns

***Donkey Kong Country Returns*** er et plattformspill utviklet av Retro Studios og utgitt av Nintendo. Spillet ble utgitt internasjonalt til Wii i slutten av 2010. En utvidet versjon av spillet under tittelen ***Donkey Kong Country Returns 3D*** ble utgitt til Nintendo 3DS i mai 2013.

Handlingen i spillet sentrerer om en stamme av fiendtlige tiki-figurer, *Tiki Tak Tribe*, som ankommer Donkey Kong Island og hypnotiserer dyrene på øya for å få dem til å stjele bananene til Donkey Kong. Spilleren kontrollerer Donkey Kong eller kompisen Diddy Kong gjennom en serie nivåer for å få bananene deres tilbake. *Donkey Kong Returns* var det første plattform-spillet med Donkey Kong siden *[[Donkey Kong Jungle Beat]]* fra 2005, og er også det første spillet i *Donkey Kong Country*-serien som ikke er utviklet av selskapet Rare.

## [[Gameplay]]
Spilleren får kontroll over hovedpersonen Donkey Kong, og vennen Diddy Kong i enkelte situasjoner. ange tradisjonelle elementer fra tidligere spill i Donkey Kong Country-serien dukker også opp. I single player-modus kan spilleren bare få rollen som Donkey Kong, selv om Diddy Kong rir på Donkey Kongs rygg, og Donkey Kong kan bruke Diddy Kongs jetpack for å komme seg videre i spillet.

Multiplayer-modus gjør det også mulig for en annen spiller å kontrollere Diddy Kong. Hvis en av karakterene dør i løpet av Multiplayer-modus, kan karakteren bringes tilbake hvis den andre karakteren klarer å treffe en spesiell "DK Barrel" som ligger enkelte steder i spillet. To venner, Rambi og Squawks, kan hjelpe Donkey Kong på bestemte tidspunkter i spillet.

## Handling
Spillets historie dreier seg om skapninger kjent som Tikis. De forskjellige typene Tikis fyller rollen som antagonister i historien, og erstatter Kremlings fra det tidliger spillet Donkey Kong Country. Spilleren møter også Cranky Kong, som eier butikker over hele øya. Historien begynner når en gruppe ondskapsfulle Tikis kjent som "Tiki Tak Tribe" ankommer Donkey Kong Island etter å ha blitt vekket av et vulkan-utbrudd, og spiller musikk for å hypnotisere dyrene, for det meste elefanter, sebra, sjiraffer og ekorn på øya for å stjele bananer fra Donkey Kong og Diddy Kongs.

Ettersom Donkey Kong er motstandsdyktig mot den hypnotiserende Tiki-musikken, samarbeider han med Diddy Kong for å få tak i bananene deres fra Tiki-banden. Gjennom hele spillet reiser spilleren gjennom ni verdener for å gjenopprette deres stjålne bananer. I hver eneste verden må spilleren beseire en Tiki Tak Tribe-leder: Kalimba, Maraca Gang, Gong-Oh, Banjo Bottom, Wacky Pipes, Xylobone, Cordian (som hypnotiserer andre innbyggere på øya for å bekjempe Donkey Kong) og til slutt Tiki Tong, lederen for hele Tiki Tak-stammen.

Spillet fikk hovedsakelig positiv mottakelse og har solgt over seks millioner kopier globalt. En oppfølger, *[[Donkey Kong Country: Tropical Freeze]]*, ble utgitt til Wii U i februar 2014 og til Nintendo Switch i mai 2018.

## Referanser


## Eksterne lenker
*
Western blot

**Western blot**, *WB* eller **Western blotting**, eller *immunoblot*, er en vanlig molekylærbiologisk metode som benyttes innen proteinkjemien for å detektere og identifisere spesifikke proteiner med hjelp av antistoffer. Western blot benyttes i prinsippet ved alle laboratorier som bedriver biomedisinsk og biomolekylær forskning, men også ved klinisk medisinsk diagnostikk i visse sammenhenger.

## Uttrykket ''Western blot''
Uttrykket er dannet i analogi med Southern blot, som er en lignende metode for å detektere DNA. Den metoden ble oppkalt etter sin opphavsmann, den engelske biologen Edwin Southern. På lignende måte foretar man deteksjon av RNA med en metode som kalles Northern blot. Det var W. Neal Burnette som i 1981 begynte å bruke uttrykket «western blot», men selve metoden oppstod i 1979 i Harry Towbins laboratorium ved Friedrich Miescher Institute i Basel i Sveits.

## Fremgangsmåte
Det første steget ved en WB-analyse er å frembringe proteininnholdet fra de celler eller vev som skal studeres. For å kunne separere proteinene fra cellenes andre bestanddeler må man første behandle celler og vev slik at de kan analyseres. Vevprøver kan nedbrytes i en homogenisator eller med ultrasonikering. Celler kan behandles på samme måte som vev, eller *lyseres*. Lysering av celler skjer ved at cellemembranen løses opp med en detergent. Lysatet man har utvunnet sentrifugeres for å separere proteinene fra lipider, cellekjerner og andre cellestrukturer.

Proteinene i lysatet separeres deretter med SDS-PAGE, en metode som separerer proteiner med hensyn til molekylmasse (eller molekylærvekt) som for proteiner måles i Dalton (angis oftest med prefikset kilo, kDa). SDS binder og denaturerer proteiner, og gjør dem negativt ladet. Proteinene får vandre i et elektrisk felt ved en polyakrylamidgel, der de separeres.

Neste steg, kalt *blotting*, er å overføre proteinene til en nitrocellulose- eller polyvinylidendifluoridmembran (PVDF) med hjelp av en elektrisk spenning. Når proteinene er blitt overført, blokkes membranen for å forhindre uspesifikk binding av antistoffene til membranens overflate. Vanlige blokkløsninger lages av bovint serumalbumin (BSA) eller fettfri tørrmelk. 
 
Etter blokkingen appliseres et spesifikt antistoff (*primært antistoff*) på membranen, hvis spesifisitet gjør at det binder til det proteinet som er av interesse. Deretter appliseres et *sekundært antistoff* som binder til det primære antistoffet. Det sekundære antistoffet er lenket til et enzym hvis katalytiske egenskap omdanner et substrat til et reaksjonsprodukt som kan detekteres, enten ved at man ser et fargeomslag på membranen, eller indirekte ved at man sender ut kjemiluminescent lys som kan fanges på lyssensitiv film, sees med CCD-kamera eller med en type phosphorimager.

## Referanser

## Eksterne lenker
* 
* 
* 
* 
* Western blotting for Newbies
Strynø

**Strynø** er en øy beliggende syd for Tåsinge mellom Langeland og Ærø i Langeland kommune i Danmark.

Før 2007 lå øya i Rudkøbing kommune. Den har et areal på 4,88 km² og 222 innbyggere (2024). Det er fergeforbindelse fra Rudkøbing. 

## Referanser




## Eksterne lenker
*
Røverdatter

***Røverdatter*** er en norsk dokumentarfilm fra 2018 regissert av Sofia Haugan. I filmen følger hun sin egen far, som har kriminell bakgrunn, og hans kamp for å bli rusfri. Filmen er Haugans første film og er en videreutvikling av hennes  eksamensfilm *Litt om min far* fra utdanningen ved Nordisk Institutt for Scene og Studio i 2012.

Filmen vant klassen beste dokumentar under Amandaprisen 2018 og ble nominert til Kanonprisen 2018 i klassene beste regi (Sofia Haugan) og beste klipp ().

## Referanser


## Eksterne lenker
*
Star Tribune

***Star Tribune*** er en amerikansk avis som ble utgitt første gang 25. mai 1867 under navnet Minneapolis Tribune. Avisen har sin hovedredaksjon i Minneapolis, Minnesota.  Alden J. Blethen overdro i 1891 avisen til Gilbert A Pierce og William J. Murphy.  I 1935 overtok Cowles-familien fra Des Moines i Iowa, avisen. Avisen ble fusjonert med *Minneapolis Star* i 1982. Avisen var i 2012 den 17. største avisen i USA. Star Tribune ble begjært konkurs i 2009, men klarte å komme seg ut av krisen. I 2014 inngikk den partnerskapsavtale med Washington Post. 

## Referanser
U19-EM i fotball for menn 2002

**U19-EM i fotball for menn 2002** ble arrangert i Norge i 2002.

Spillestedene var:
*Gjemselund Stadion, Kongsvinger 
*Melløs Stadion, Moss
*Hønefoss idrettspark, Hønefoss
*Åråsen Stadion, Lillestrøm
*Nadderud Stadion, Bærum
*Marienlyst Stadion, Drammen
*Ullevaal Stadion, Oslo

## Finale

## Referanser
U19-EM i fotball for menn 2003

**U19-EM i fotball for menn 2003** ble arrangert i Liechtenstein i 2003.

## Deltakere

* 
* 
* 
* 

* 
*  (vert)
* 
* 

## Finale

## Referanser
Gregor av Nartek

**Gregorios av Narek** (armensk: Գրիգոր Նարեկացի *Grigor Narekatsi*, født i 951 i Rshtunik i Vaspurakan innen bagratidiske Armenia, død 1003 i klosteret Narekavank) var en armensk prestemunk, poet, mystiker, filosof og teolog, som betraktes som helgen innen den armenske apostoliske kirke og den katolske kirke. Den 23. februar 2015 utså pave Frans ham til kirkelærer.

Gregorios av Narek var sønn av erkebiskop Khosrov. Ettersom moren hadde dødd i hans barndom, havnet han hos sin kusine Anina og ble oppdradd av henne. Anina grunnla klosteret Narekavank, som fungerte som skole.  

Gregorios ble presteviet da han var 25 år, og var siden for det meste av sitt liv bosatt i kusinens kloster.

Gregorios menes å være Armenias første mer betydningsfulle poet. Han har forfattet flere mystiske tolkninger av Høysangen og egen poesi. Hans bønnebok, som kalles «Bok med lamentasjoner» eller «Klagesangenes bok», og som er et langt mystisk dikt bestående av 95 seksjoner, ble skrevet omkring år 977 og er blitt oversatt til flere språk. Boken er et verk fra hans modnere dager og er et av de klassiske stykker av den armenske litteratur.

Gregorios' bok om lamentasjoner er tonesatt av Alfred Schnittke.

## Litteratur
* Signum: "Mystiker, munk och poet – möt den nye kyrkoläraren" 2015-02-23
## Referanser


## Eksterne lenker
* Meddelande från news.va om upphøyelsen til kirkelærer
Christopher Haug

**Christopher Nygjerde Haug** (født 1976) er en norsk manusforfatter og produsent. Han har siden 2021 vært sjef for utvikling av nye dramaserier i HBO Nordic.

I 2019 ble han tildelt utmerkelsen «Håndtrykket» av Norske Dramatikers Forbund for sin innsats for norsk dramatikk og satsing på norske TV-serier.

## Karriere
Haug begynte som produksjonsassistent for ''Mot i Brøstet'', og ble deretter ansatt som manuskoordinator på ''Familiesagaen De Syv Søstre''. Han var en av nøkkelpersonene bak såpeserien *[[Hotel Cæsar]]*, hvor han jobbet som dialogforfatter, redaktør, storylineforfatter og manusprodusent.

I perioden 2008–2010 jobbet Haug som manusforfatter, konsulent og/eller opphavsmann på diverse TV-produksjoner både nasjonalt og internasjonalt (*[[Det tredje øyet]]*, ''Hvaler'', ''Andra Avenyen'', ''Kaptein Sabeltann - Kongen på havet'', ''Spesialenheten'', *[[Lilyhammer]]*, ''Helt Perfekt''). I 2010 ble han prosjektleder i TV 2 med ansvaret for TV-drama. I 2015 ble det opprettet en egen drama-avdeling i TV 2, og Haug ble ansatt som dramasjef. Han hadde  posisjonen frem til 2021, da han gikk til HBO Nordic for å lede utviklingen av nye dramaserier.

Haug har sittet i styringsgruppen for Seriedagene, og styret i Nordisk Film og TV Fond.

## Referanser
U19-EM i fotball for menn 2008

**U19-EM i fotball for menn 2008** ble arrangert i Tsjekkia i 2008.

## Deltakere
*  (ver)
* 
* 
* 
* 
* 
* 
* 

## Finale

## Referanser
U19-EM i fotball for menn 2009

**U19-EM i fotball for menn 2009** ble arrangert i Donetsk og Mariupol i Ukraina i 2009.

## Deltakere
* 
* 
* 
* 
* 
* 
* 
*  (vert)

## Finale

## Referanser
Lingson Belekanyama

**Lingson  Kambewa Waidon Belekanyama** (død 12. januar 2021 i Lilongwe i Malawi) var en malawisk politiker.

Lingson Belekanyama hadde sin skolegang fra blant annet *Chipasula Secondary School* i Lilongwe og fra *Polytechnic college of Malawi*. Han ble minister i Malawi for lokalstyre og utvikling av landsbygden (*Minister of Local Government and Rural Development*).

Lingson Belekanyama døde av covid-19 12. januar 2021 etter to ukers intensiv behandling på Kamuzu Central Hospital i hovedstaden Lilongwe i Malawi. Dødsfallet kom en knapp dag etter at en annen regjeringspolitiker døde av samme sykdom, Ernest Kantcheche, førstesekretær i informasjonsministeriet.

## Referanser
Luciano Athanasious Kamenyagwaza

**Luciano Athanasious Kamenyagwaza**, kalt **Chief Kamenyagwaza** (født 7. juli 1942 i Nyasaland, død 29. januar 2021 i Kamenya-Gwaza i Malawi) var en malawisk tradisjonell høvding og politiker.

Han ble innsatt som *Traditional Authority* høvding (*Chief*) for Kamenyagwaza 3 i Dedza District, i 2009, og var i dette embedet til sin død.

Luciano Athanasious Kamenyagwaza døde i sitt hjem 29. januar 2021 av covid-19-relatert sykdom. Chief Kamenyagwaza var den sjette tradisjonelle regjeringsanerkjente høvding som døde bare i løpet av januar 2021, en periode med ekstreme forhold i landet på grunn av koronaviruspandemien.

## Referanser
Michael Chimbalanga

** Michael Chimbalanga** (født 29. juni 1964 i Nyasaland, død 23. januar 2021 i Blantyre i Malawi) var en malawisk politiker og embedsmann.

Han begynte i embedsverket i Malawis *Ministry of Local Government* i 2002 som *Director of Planning and Development*. Chimbalanga var deretter distriktskommissær i distriktene Chitipa, Nsanje, Mulanje og Mwanza.

Michael Chimbalanga døde på *Queen Elizabeth Central Hospital COVID-19 Isolation Centre* i Blantyre 23. januar 2021 av covid-19-relatert sykdom.
## Referanser
Tiferanji Vizyalona

**Tiferanji Vizyalona**, kalt **Chief Mbenje**, (født 27. oktober 1976 i Lilongwe i Malawi, død 29. januar 2021 i Kamenya-Gwaza i Malawi) var en malawisk tradisjonell høvding og politiker.

Han ble innsatt som *Traditional Authority* høvding (*Chief*) i Nsanje District 21. mars 2015, og var i dette embedet til sin død. I juni 2020 var han blitt elevert i samme vervet til *Senior Chief.*

Tiferanji Vizyalona døde på *Kamuzu Central Hospital Isolation COVID-19 Centre* i hovedstaden Lilongwe 27. januar 2021 av covid-19-relatert sykdom.

## Referanser
Brigade de sapeurs-pompiers de Paris

**Brigade de sapeurs-pompiers de Paris** (BSPP) er brannvesenet i den franske hovedstaden Paris, organisert som en brigade i Armée de terre. Det er et ingeniørforband og består av 8 550 sappører som normalt tjenestegjør for fem år. BSPP har ansvar for brannbekjempelse og redningstjeneste, og er en av leverandørene av ambulansetjenester, i Paris og de omkringliggende departementene Seine-Saint-Denis, Val-de-Marne og Hauts-de-Seine. Det leverer også tjenester til enkelte anlegg av strategisk interesse, slik som Centre spatial guyanais.

Brannvesenet ble grunnlagt i 1793 som *Corps des gardes-pompes de la ville de Paris*. Etter en storbrann i den østerrikske ambassaden i 1810 ble korpset gitt militær status ved et dekret utstedt av keiser Napoléon. Den 18. september 1811 ble korpset omdannet til *Bataillon de sapeurs-pompiers de Paris* og deretter utvidet til *Régiment de sapeurs-pompiers de Paris* i 1867. Den 1. mars 1967 ble avdelingen omdannet til *Brigade des sapeurs-pompiers de Paris*.

## Bilder

BSPP Domenjod 12012019.jpg
Bastille Day 2014 Paris - Motorised troops 087.jpg|BSPP under militærparaden på Bastilledagen i 2014
BSPP section Bastille Day 2008.jpg


## Se også
* Bataillon de marins-pompiers de Marseille

## Referanser


## Eksterne lenker
*
Linda Johnsen Holmeide

**Linda Johnsen Holmeide** (født 1972) er en norsk bryter fra Kristiansund. Hun kommer fra en brytefamilie.
 
Holmeide tok i 1988 sølv i VM for ungdom og to bronsemedaljer for senior i 1992 og 1993.

Hun har også to fjerdeplasser i VM i 1990 og 1994.   

Hennes søster Hilde Holmeide ble også bryter, med to NM-gull for senior.  

Linda Holmeide representerte Idrettslaget Braatt og Oslo Bryteklubb.

## Medaljer i norske mesterskap

## Referanser
Karen Thomle

**Karen Mathea Gulbrandsdatter Thomle** (31. mai 1874 - 15. mai 1962), gift Lunde fra 1923, var jordmor og en av stifterne av Den norske jordmorforening i 1908.

## Liv og virke
Thomle startet privat jordmorpraksis i Huitfeldts gate i Kristiania (dagens Oslo) i 1898, da hun første gang annonserte i Aftenposten. Hun har jevnlig annonser om virksomheten i hovedstadsavisene fra da og til 1923, fra ulike adresser i området rundt Vika. En del av jordmødrenes arbeidsoppgaver var å melde dødfødsler til gjeldende menighet. Thomle står som melder til Garnisonsmenigheten ved Akershus festning ved dødfødsel i 1906.

Da Jordmorforeningen ble stiftet 1908, ble Karen Thomle valgt inn i styret som revisor, et verv hun hadde til og med 1916. I 1920 ble hun varasekretær i foreningen. Hun var formann i Osloforeningen i 13 år, og var blant annet opptatt av jordmødrenes pensjon.

## Barselhjemutstillingen
Thomle var aktivt med komiteen som organiserte Barselhjemutstillingen som Katti Anker Møller hadde tatt initiativet til i 1915. Utstillingen viste at morsrollen, kvinnehelse og spedbarnsstell var offentlige anliggender, ikke noe som bare hørte hjemme i den private sfæren. Den ble først vist i Bøndernes Hus i Kristiania våren 1916, og senere andre steder i landet. Den skulle også bidra til innsamling av penger til å opprette Barselhjem for å trygge mor og barns helse i barseltiden.

I en reportasje i ukebladet Urd om Barselhjemutstillingen ble «Jordmoravdelingen» beskrevet. Der var et ideelt rom for fødende kvinner stilt ut: «et lyst, vennlig rum i skinnende hvitt», men det var ikke dette som gjorde inntrykk på artikkelforfatteren. Det var «Elendighetshjemmet». Utstillingskomiteen hadde hentet innboet til dette hjemmet fra et arbeiderhjem på Sagene. Som betaling hadde komiteen kjøpt inn helt nye møbler og utstyr til dette hjemmet. Thomle beskrev arbeiderhjemmet i bladet: «Kjøpt og bragt hit akkurat som det stod og var». Opptakten var at jordmoren var blitt tilkalt for å hjelpe til ved fødselen. Hun ble sjokkert over å se den elendigheten der fødselen skulle skje. Kvinnen satt i skitne omgivelser, omgitt av sine små barn. Mannen var fraværende: «bare søndagshatten hans og den halvskidne snippen paa hylden fortæller at ogsaa *han* eksisterer».

## Familieliv
Karen Thomles foreldre var Gulbrand Andersen Thomle (1830-1916) og Inger Mathea Baggerud (1839-1917) på Thonvold Nordre i Nordre Land.

Hun avsluttet trolig sin praksis som jordmor da hun giftet seg i 1923. Ektemannen var grosserer Johs P. Lunde (1870-1939) (døpt Paul Johannes, kalt Jannis), bosatt på eiendommen Solbakken (Ormsundveien 49) på Ormøya og eier av sko- og lærvarefirmaet Peder Lunde. Han hadde også slekt i Nordre Land. Paret var velstående, dro på utenlandsferier til Frankrike, Italia og Verdensutstillingen i New York i 1939. De hadde hytte i Valdres.

## Referanser